Alajärvi
<s>Alajärvi je grad i općina na zapadu Finske od 10,171 stanovnika.</s>

<s>Geografske karakteristike</s>

<s>Alajärvi leži u Regiji Južna Ostrobotnija, na zapadnoj obali istoimenog jezera, udaljen 70 km sjeverozapadno od administrativnog centra regije Seinäjokija i oko 200 km od Tamperea.</s>

<s>Historija</s>

<s>Historija Alajärvija vezana je uz njegovu crkvu i parohiju koja se počela osamostaljivati 1751., da bi se 1875. potpuno osamostalila.</s>

<s>Crkva u Alajärviju podignuta je 1836 po projektu Carla Ludwiga Engela.</s><s>Općina Alajärvi osnovana je 1868., ona je preuzela brigu o obrazovanju koju je dotad bila u rukama crkve, pa je 1883. osnovana prva osnovna škola, 1925. prva srednja, a 1946. i prva gimnazija.</s>

<s>Nakon razdoblja kad je glavni posao stanovnika bilo proizvodnja katrana, nastupila je kriza krajem 19. vijeka, pa se dobar dio stanovnika do Prvog svjetskog rata iselio  u Ameriku, taj trend se nastavio i nakon Drugog svjetskog rata ali su tad ljudi iseljavali u Švedsku.</s>

<s>To stanje se promjenilo tokom 60-ih kad su osnovane tvornice.</s>

<s>Alajärvi je 1973 državnim dekretom dobio status grada.</s>

<s>Poznati sugrađani</s>

<s>Uz Alajärvi je bio usko vezan arhitekt Alvar Aalto, koji je dobar dio ljetovanja u svom djetinstvu proveo u gradu, a kasnije je projektirao dobar dio njegovih javnih građevina.</s><s>To su bili Dom omladine, Bolnica Väinölä (1919-1926), Gradska vijećnica i Protestanska crkva (1967-1969), a njegov studio dovršio je 1991. projekt za biblioteku u centru koji nosi njegovo ime.</s>

<s>Pored njega za Alajärvi je bio značajan i slikar i profesor Eero Nelimarkka, koji je rođen u gradu.</s><s>On je 1964. osnovao muzej, koji je danas prerastao u zavičajni muzej 
Južne Ostrobotnije.</s>

<s>Privreda</s>

<s>Najveća poduzeća u gradu bave se metalom, to su Nordautomation, koji proizvodi strojeve za pilane i Mäkelä Alu jedan od najmodernijih evropskih proizvođača aluminijskih profila.</s><s>Pored njih tu je i građevinska poduzeća Rannila i Rautaruukki, i tvornica Tarkoret, koja proizvodi lopatice za bagere.</s>

<s>Alajärvi je dobro poznat i po drvnoj industriji po tvornici - Finnlamelli, koja proizvodi montažne drvene kuće.</s>

<s>Pored tog i tradicionalna tekstilna industrija i dalje je važna za  privredu grada.</s>

<s>Jedan od kuriozuma Alajärvija je vinograd, koji unatoč tome što je tako daleko na sjeveru daje grožđe iz kog se pravi vino.</s>

<s>Izvori</s>

<s>Vanjske veze</s>

<s>Službene stranice Općine Alajärvi 
Gradovi u Finskoj
Općine u Finskoj</s>

